stanford-oval/wikipedia huggingface dataset:
Yongzhou

| Yongzhou (永州 Yungchow) |
| --- | --- |
 Yongzhoun sijainti Kiinan Hunanin maakunnassa
 Yongzhou
 Koordinaatit: 26.4384°N, 111.6010°E 
Valtio:  Kiina
Maakunta:  Hunan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  22 255 km²
Väkiluku (2010):  5 194 275
Aikavyöhyke:  UTC+8
 
 www.yongzhou.gov.cn 
Infobox OKVirheellinen NIMI-arvo: 
Yongzhou (kiin. 永州市, pinyin: Yŏngzhōu Shì) on prefektuuritason kaupunki Kiinan Hunanin maakunnan eteläosassa. Kaupungin keskusta sijaitsee linnuntietä noin 240 kilometriä maakunnan pääkaupunki Changshasta lounaaseen. Kaupungin väkiluku on 5,194 miljoonaa (2010) ja pinta-ala 22 255 neliökilometriä.
Kaupunki rajoittuu pohjoisessa Shaoyangin ja Hengyangin, idässä Chenzhoun, etelässä Qingyuanin ja Hezhoun, sekä lännessä Guilinin prefektuuritason kaupunkiin.
Piirikuntatasolla prefektuuri jakautuu kahteen kaupunkipiiriin, yhteen yaoille omistettuun autonomiseen piirikuntaan ja kahdeksaan piirikuntaan seuraavasti:
| --- | --- |
 Kaupunkipiirit (2)  Lengshuitan  Lingling Autonominen piirikunta (1)  Jianghua yaojen a. p.  :  Piirikunnat (8)  Daoxian  Jiangyong  Lanshan  Ningyuan  Qiyang  Shuangpai  Xintian  Yong’an 
Kaupunki sijaitsee Xiangjoen (eli Xiangjiang, etelästä Dongtingjärveen laskeva Jangtsejoen sivujoki) varrella lähellä Xianjoen liittymäkohtaa siihen. Seutu tunnettiin nimellä Lingling ennen Sui-dynastian aikaa (581–618 jaa.). Linglingin piirikunta perustettiin jo Qin-dynastian vuosina (221 eaa.–206 eaa.) ja muutettiin myöhemmin Linlingin kreivikunnaksi. Sittemmin seutu on nimettiin uudelleen ja on tunnettu myös uudella nimellä Yongzhou.
Yongzhou, kaupunki Xiangjoen varrella.
Lingling Pavilion.
Daoxianin piirikuntaa.
Aiheesta muualla

Kuvia tai muita tiedostoja aiheesta Yongzhou Wikimedia Commonsissa
Yongzhou City Information (erityisesti talouspainotus) (englanniksi) (chinaknowledge.com)
China Postal code Hunan Province (prefektuuri ja piirikuntataso) (englanniksi) (youbianku.com)
Niiniveden seurakunta

| Niiniveden seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Kuopion hiippakunta
Rovastikunta:  Rautalammin rovastikunta
Perustettu:  2020
Kirkkoherra:  Jarmo Paananen
Pääkirkko:  Vesannon kirkko
Aiheesta muualla
Sivusto
Infobox OKNimi-testi OK: 
Niiniveden seurakunta on  seurakunta Pohjois-Savossa, Vesannon ja Tervon kunnissa. Seurakunta kuuluu Kuopion hiippakunnassa Rautalammin rovastikuntaan. Kirkkoherrana toimii Jarmo Paananen.
Vesannon ja Tervon alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin muun Kuopion länsipuolen tavoin vain vähän erityistä kannatusta alueella.
Aiheesta muualla

Kotisivut
Osasynteettinen öljy

Osasynteettinen öljy (myös puolisynteettinen öljy) on mineraaliöljyn ja synteettisen perusöljyn seos. Korvaamalla mineraaliperusöljyn komponentteja synteettisillä komponenteilla, saadaan perusöljyä, joka sijoittuu ominaisuuksiltaan mineraaliöljyn ja synteettisen öljyn välille. Osasynteettisiä moottoriöljyjä on käytössä esimerkiksi ACEA A1/B1 ja A3/B3 -laatuluokituksissa, joissa käyttötarkoitus on polttoaineensäästö tai tavanomainen käyttö. Ensimmäisen osasynteettisen moottoriöljyn toi markkinoille Motul vuonna 1966.
Synteettisen öljyn pitoisuus seoksessa on maksimissaan 30%, mutta perusöljyjen tarkkaa seossuhdetta ei yleensä ilmoiteta kuluttajalle tuotetiedoissa. Vaikka synteettistä perusöljyä on seoksessa suhteellisen vähän tarjoamaan täysin synteettiseen verrattavaa kulumissuojaa, tulee vähäisenkin määrän hyöty jo näkyviin viskositeetissa ja lämpötilankestossa yleisesti - verrattuna pelkkään mineraaliperusöljyyn. Lisäksi osasynteettisen öljyn hinta on yleensä edullisempi kuin synteettisen öljyn. Osasynteettistä öljyä voi pitää kompromissina sekä hinnan että ominaisuuksien pohjalta.
Xaphoon

Xaphoon
Xaphoon on ulkoisesti nokkahuilua muistuttava puupuhaltimiin kuuluva soitin. Sen ääni on kuitenkin lähempänä klarinettia tai saksofonia, koska siinä käytetään ruokolehteä kuten saksofonissa.
Ensimmäisen xaphoonin kehitti havaijilainen Brian Lee Wittman vuonna 1976.
Xaphooneja valmistetaan bambusta ja muovista. Xaphooneista yleisempiä ovat C- ja Bb-vireiset, harvinaisempia ovat matala G-vireinen ja korkein, D-vireinen. Xaphoonin ääniala kattaa kaksi oktaavia (esimerkiksi c1–c3).
Aiheesta muualla

xaphoon.com
Improvisasjon on the Xaphoon[vanhentunut linkki]
Ääninäyte: Stardust *[vanhentunut linkki]
Osavaltion oikeusministeri

Osavaltioiden oikeusministerien puoluejakauma:
  Demokraatti
  Republikaani
  Sitoutumaton
  Uusi edistyspuolue
Osavaltion oikeusministeri on virka jokaisessa Yhdysvaltain 50 osavaltiossa ja territoriossa. Oikeusministeri on osavaltion hallituksen pääasiallinen lainopillinen neuvoja ja osavaltion korkein viranomainen. Joissain osavaltioissa oikeusministeri johtaa osavaltion oikeusministeriötä, jolla on samat velvollisuudet kuin Yhdysvaltain oikeusministeriöllä. Osavaltion oikeusministereistä 27 ovat republikaaneja, 22 demokraatteja ja yksi on sitoutumaton. District of Columbian ja territorioiden oikeusministerit koostuvat kolmesta demokraatista, yhdestä republikaanista, yhdestä sitoutumattomasta ja yhdestä uuden edistyspuolueen edustajasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:State attorney general
Osatyökyvyttömyyseläke

Osatyökyvyttömyyseläke on eläkkeen muoto, jota voidaan myöntää, jos henkilön työkyky on alentunut, mutta hän selviytyy kuitenkin osa-aikatyöstä tai kevyemmistä työtehtävistä. Jo työssä ollessa voi hakea ennakkopäätöstä oikeudesta osatyökyvyttömyyseläkkeeseen. Jos saa myönteisen päätöksen, on henkilöllä 9 kuukautta aikaa päättää, siirtyykö hän eläkkeelle vai jatkaako täysipäiväisessä työssään. 
Eläkkeen saannin ehtona on työkyvyn alentuminen vähintään 40% eli 2/5. Ansioiden tulee myös alentua saman verran, jotta eläkettä saisi. Osatyökyvyttömyyseläke on rahamäärältään puolet täydestä työkyvyttömyyseläkkeestä. Jos osatyökyvyttömyyseläke myönnetään määräajaksi on se nimeltään osakuntoutustuki.
Osatyökyvyttömyyseläkkeen voi myös saada, vaikka olisi työtön. Työtön voi ilmoittautua TE-toimistoon ja saada työttömyyspäivärahaa josta on poistettu osatyökyvyttömyyseläkkeen määrä.
Myös yrittäjä voi saada osatyöttömyyseläkettä. Osatyökyvyttömyyseläkkeelle siirtyvän yrittäjän on vähennettävä yrittäjänä toimimistansa ja tulojen määrää enintään 60 prosenttiin ns. kokoaikaisesta työtulosta.
Osatyökyvyttömyyseläkettä haetaan omasta eläkevakuutusyhtiöstä sen määrittelemällä työkyvyttömyyseläkehakemuksella. Hakemuksen käsittely kestää keskimäärin 2-3 kuukautta.
Osatyökyvyttömyyseläkkeellä oleva kuuluu yleisen asumistuen piiriin toisin, kuin täyttä eläkettä nauttivat.
Oksana H’vostenko

| Mitalit> Maa:   Ukraina.Naisten ampumahiihto.MM-kilpailut  | Mitalit> Maa:   Ukraina.Naisten ampumahiihto.MM-kilpailut  | Mitalit> Maa:   Ukraina.Naisten ampumahiihto.MM-kilpailut  | Maa:   Ukraina> Naisten ampumahiihto. |
| --- | --- | --- | --- |
|  Hopeaa | Hanti-Mansijsk 2003 | viesti |  |
|  Hopeaa | Östersund 2008 | viesti |  |
|       Hylätty | Hanti-Mansijsk 2011 | viesti |  |
|  Pronssia | Östersund 2008 | sprintti |  |
|  Pronssia | Östersund 2008 | normaalimatka |  |
Oksana Jurijivna H’vostenko (ukr. Оксана Юріївна Хвостенко, s. 27. marraskuuta 1977 Tšernihiv) on ukrainalainen ampumahiihtäjä, moninkertainen MM-mitalisti.
H’vostenko hiihti Hanti-Mansijskin MM-kilpailuissa 2003 avausosuuden Ukrainan viestijoukkueessa, joka saavutti Venäjän jälkeen hopeaa. Lisäksi hän sijoittui kymmenenneksi takaa-ajokilpailussa ja 20:nneksi sprintissä. Hochfilzenin MM-kilpailuissa 2005 H’vostenko oli kahdeksas sprintissä ja yhteislähtökilpailussa, yhdeksäs normaalimatkalla ja viidestoista takaa-ajossa. Ukraina oli sekä naisten viestissä että Hanti-Mansijskissa käydyssä sekaviestissä seitsemäs.
H’vostenko sijoittui Torinon olympialaisissa 2006 normaalimatkalla 20:nneksi. Anterselvan MM-kilpailuissa 2007 hän oli kymmenes normaalimatkalla, kahdestoista yhteislähdössä, kolmastoista takaa-ajossa ja kuudestoista sprintissä.
Östersundin MM-kilpailuissa 2008 H’vostenko sai kolme mitalia. Hän sijoittui sprinttikilpailussa kolmanneksi hävittyään kilpailun voittaneelle Andrea Henkelille 23,2 sekuntia, hopeaa sai Albina Ahatova. Koko mitalikolmikko selvisi ilman sakkokierroksia. Normaalimatkan kilpailussa H’vostenko saavutti niin ikään pronssia. Hän ampui yhden sakkominuutin toiselta makuupaikalta häviten kultaa voittaneelle, puhtaasti ampuneelle Jekaterina Jurjevalle lähes kaksi ja puoli minuuttia. Viestissä H’vostenko toi Ukrainan maaliin toisena puoli minuuttia Saksalle hävinneenä. Lisäksi hän oli takaa-ajokilpailussa kymmenes. Vancouverin olympialaisissa 2010 hän oli normaalimatkalla kahdeksas ja sprinttikilpailussa yhdestoista. Hanti-Mansijskin MM-kilpailuissa 2011 hän hiihti ankkuriosuuden hopeaa saaneessa Ukrainan viestijoukkueessa.
H’vostenko on voittanut yhden maailmancup-osakilpailun: yhteislähtökilpailun Pokljukassa kaudella 2006–2007. Lisäksi hän on ollut kaksi kertaa toinen ja kolme kertaa kolmas. Kaudella 2006–2007 H’vostenko oli maailmancupin kokonaiskilpailussa yhdeksäs ja yhteislähtöcupissa toinen.
H’vostenko sai vuoden kilpailukiellon, kun 2011 MM-kilpailuissa häneltä otetusta näytteestä löytyi kiellettyä ainetta, efedriiniä. Käryn takia Ukrainan joukkue menetti viestin MM-hopeansa.
Onnen hohteessa

| ”Onnen hohteessa” Yö |
| --- | --- | --- |

Singlen tiedot
 Albumilta: Kiitos ja kunnia – 30v. juhlakokoelma
 Äänitetty : Headline Studio ja Deerhouse Studio, Tampere, helmikuu 2011
 Julkaistu: 13. huhtikuuta 2011
 Formaatti: CDS, digitaalinen lataus
 Tuottaja(t): Yö ja Jani Viitanen
 Tyylilaji: suomirock
 Levy-yhtiö: Poko Rekords / EMI
Yön muut singlet
| ”Parrasvalot” 2010 | ”Onnen hohteessa” 2011 | ”Kun nuoruus katoaa” 2011 |
Onnen hohteessa on huhtikuussa 2011 ilmestynyt Yön single, jonka nimikappale on yksi myöhemmin syksyllä julkaistun Kiitos ja kunnia – 30v. juhlakokoelma -albumin uusista lauluista. Yön version lisäksi mukana on kappaleen tekijöiden Mikko Karjalaisen ja Antti Kleemolan esittämä demoversio.
Muusikot

Olli Lindholm – laulu (1)
Daffy Terävä – kitara (1)
Jukka Lewis – basso (1)
Ari Toikka – rummut (1)
Mikko Kangasjärvi – kosketinsoittimet (1)
Jari Latomaa – kosketinsoittimet, taustalaulu (1)
Antti Kleemola – laulu, piano (2)
Mikko Karjalainen – kitara (2)
Kappaleet

Onnen hohteessa – 4.32 (säv. Antti Kleemola, san. Mikko Karjalainen)
Onnen hohteessa (säveltäjän ja sanoittajan alkuperäinen demo-versio) – 4.09 (säv. Antti Kleemola, san. Mikko Karjalainen)
Xaver Scharwenka

Xaver Scharwenka
Franz Xaver Scharwenka (6. tammikuuta 1850 Samter, Preussi [nyk. Szamotuły, Puola] – 8. joulukuuta 1924 Berliini, Saksa) oli saksalainen säveltäjä ja pianisti. Hän syntyi nykyisessä Szamotułyssa ja muutti vuonna 1865 Berliiniin, jossa hän opiskeli Theodor Kullakin johdolla. Myös hänen vanhempi veljensä Philipp Scharwenka ansioitui musiikin parissa.
Scharwenka tuli tunnetuksi konserttipianistina ja toimi pedagogina niin Saksassa kuin New Yorkissakin. Hän levytti mm. Frédéric Chopinin musiikkia.
Scharwenkan omaan sävellystuotantoon kuuluu lukuisten pianokappaleiden ohella suurimuotoisia teoksia, kuten ooppera Mataswintha (1896). Pianokonserttoja on neljä.
Kirjallisuutta

Scharwenka, Xaver: Klänge aus meinem Leben.  Leipzig:  Koehler, 1922.
Schneider-Dominco, Matthias: Xaver Scharwenka (1850–1924): Werkverzeichnis.  Göttingen. Määritä julkaisija! ISBN 3-932622-68-5.
Nykyaikaisen viisiottelun maailmanmestaruuskilpailut

Nykyaikaisen viisiottelun maailmanmestaruuskilpailut on vuosittain järjestettävä kansainvälinen nykyaikaisen viisiottelun kilpailu. Kilpailujen järjestämisestä vastaa kansainvälinen nykyaikaisen viisiottelunliitto (UIPM). Ensimmäiset kilpailut järjestettiin vuonna 1949 Tukholmassa. Naiset saivat omat maailmanmestaruuskilpailut vuonna 1981. Vuodesta 1997 miesten ja naisten kilpailut on järjestetty samanaikaisesti.
Kilpailut

| Vuosi | Miesten kisakaupunki | Naisten kisakaupunki |
| --- | --- | --- |
| 1949 |  Tukholma |  |
| 1950 |  Bern |  |
| 1951 |  Helsingborg |  |
| 1953 |  Santo Domingo |  |
| 1954 |  Budapest |  |
| 1955 |  Zürich |  |
| 1957 |  Tukholma |  |
| 1958 |  Aldershot |  |
| 1959 |  Hershey |  |
| 1961 |  Moskova |  |
| 1962 |  México |  |
| 1963 |  Magglingen |  |
| 1965 |  Leipzig |  |
| 1966 |  Melbourne |  |
| 1967 |  Jönköping |  |
| 1969 |  Budapest |  |
| 1970 |  Warendorf |  |
| 1971 |  San Antonio |  |
| 1973 |  Lontoo |  |
| 1974 |  Moskova |  |
| 1975 |  México |  |
| 1977 |  San Antonio |  |
| 1978 |  Jönköping |  |
| 1979 |  Budapest |  |
| 1981 |  Zielona Góra |  Lontoo |
| 1982 |  Rooma |  Compiègne |
| 1983 |  Warendorf |  Göteborg |
| 1984 |  Kööpenhamina |  |
| 1985 |  Melbourne |  Montreal |
1986:  Montecatini Terme
| 1987 |  Moulins |  Bensheim |
| 1988 |  Varsova |  |
| 1989 |  Budapest |  Wiener Neustadt |
| 1990 |  Lahti |  Linköping |
| 1991 |  San Antonio |  Sydney |
| 1992 |  Winterthur |  Budapest |
| 1993 |  Darmstadt |  |
| 1994 |  Sheffield |  |
| 1995 |  Basel |  |
| 1996 |  Rooma |  Siena |

| Yhteiset kilpailut> Vuosi | Yhteiset kilpailut> Kisakaupunki |
| --- | --- |
1997:  Sofia
1998:  México
1999:  Budapest
2000:  Pesaro
2001:  Millfield
2002:  San Francisco
2003:  Pesaro
2004:  Moskova
2005:  Varsova
2006:  Guatemala
2007:  Berliini
2008:  Budapest
2009:  Lontoo
2010:  Chengdu
2011:  Moskova
2012:  Rooma
2013:  Kaoshiung
2014:  Varsova
2015:  Berliini
2016:  Moskova
Yoshimi Ozaki

| Mitalit | Mitalit | Mitalit |  |
| --- | --- | --- | --- |
|  Yoshimi Ozaki |  Yoshimi Ozaki |  Yoshimi Ozaki |  |
Maa:  Japani
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | maraton |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Fukuoka 2006 | joukkuekilpailu, pitkä matka |  |
| Maantiejuoksun MM-kilpailut  | Maantiejuoksun MM-kilpailut  | Maantiejuoksun MM-kilpailut  |  |
|  Pronssia | Udine 2007 | joukkuekilpailu |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Pronssia | Nanning 2010 | joukkuekilpailu |  |
Yoshimi Ozaki (s. 1. heinäkuuta 1981) on japanilainen kestävyysjuoksija.
Ozaki saavutti Berliinin MM-kilpailuissa 2009 maratonilla hopeaa ajalla 2.25.25. Hän hävisi kiinalaiselle Bai Xuelle kymmenellä sekunnilla. Vuonna 2006 Ozaki sijoittui maastojuoksun MM-kilpailujen pitkällä matkalla 19:nneksi ja saavutti joukkuepronssia. Vuonna 2007 hän sijoittui maantiejuoksun MM-kilpailuissa 13:nneksi ja saavutti jälleen joukkuepronssia. Vuonna 2010 hän oli puolimaratonin MM-kilpailuissa yhdeksäs ja sai  joukkuepronssia. Daegun MM-kilpailuissa 2011 hän sijoittui maratonilla 18:nneksi.
Uransa toistaiseksi parhaan maratonajan 2.23.30 Ozaki juoksi Tokiossa marraskuussa 2008.
William Manchester

| William Manchester |
| --- | --- |

Henkilötiedot
Syntynyt: 1. huhtikuuta 1922 Attleboro, Massachusetts, Yhdysvallat
Kuollut: 1. kesäkuuta 2004 (82 vuotta) Middletown, Connecticut, Yhdysvallat
Kansalaisuus:   Yhdysvallat
Ammatti:  kirjailija, historioitsija
Kirjailija
Aikakausi:  1951–2012
Esikoisteos:  Disturber of the Peace: The Life of H.L. Mencken (1951)
Pääteokset:  Presidentin kuolema: 20.-25. marraskuuta 1963 (1967) American Caesar: Douglas MacArthur, 1880-1964 (1978) Goodbye, Darkness: A Memoir of the Pacific War (1981)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
William Raymond Manchester (1. huhtikuuta 1922 – 1. kesäkuuta 2004) oli yhdysvaltalainen kirjailija ja historioitsija. Hänen läpimurtoteoksensa oli Presidentin kuolema: 20.–25. marraskuuta 1963, joka käsitteli presidentti John F. Kennedyn murhaa ja ilmestyi vuonna 1967.
Elämä > Varhaisvuodet

William Manchester syntyi pienessa Attleboron kaupungissa Massachusettsin osavaltiossa vuonna 1922. Hänen isänsä kuoli kun Manchester oli teini-iässä. Lapsena Manchester harrasti lukemista ja kirjoitti ensimmäiset tarinansa 11-vuotiaana. Manchester opiskeli englantia Massachusettsin yliopistossa ja journalismia Missourin yliopistossa, josta hän valmistui vuonna 1947. Opiskeluaikana hän työskenteli myyjänä yliopiston kaupassa ja kilpaili lyhyen aikaa uinnissa.
Elämä > Sodassa

Manchester kirjoitti useiden elämäkertojen lisäksi myös omaelämäkerrallisen kuvauksen hänen kokemuksistaan sotilaana toisessa maailmansodassa, joka ilmestyi vuonna 1981. Hän palveli Tyynenmeren sodassa, jossa hän haavoittui kahdesti. Ensimmäisen haavoittumisen jälkeen Manchester palasi puolikuntoisena rintamalle ja haavoittui uudestaan. Manchester myönnettiin Purple Heart -kunniamerkki urheudesta vuonna 1945. Heti sodan jälkeen Manchester tutustui toiseen veteraaniin John F. Kennedyyn Bostonissa.
Elämä > Tuotanto

Sodan jälkeen Manchester työskenteli lehtimiehenä, jonka jälkeen hän siirtyi opettamaan ja kirjoittamaan Connecticutin Wesleyan Universityyn. Manchester kirjoitti monta palkittua sota-aiheista henkilökuvaa, muun muassa kenraali Douglas MacArthurista ja Winston Churchillistä.
Manchester kirjoitti useita teoksia hänen hyvästä tutustaan presidentti John F. Kennedystä. Murhan jälkeen presidentin leski Jacqueline Kennedy ja veli Robert Kennedy palkkasivat Manchesterin kirjoittamaan laajan kuvauksen murhasta. Kriitikoiden mielestä Manchester suhtautui liiankin myötämielisesti presidentti Kennedyyn ja tämän perheensä henkilökuvan kirjoittajaksi. Jacqueline Kennedy halusi lopulta estää kirjan julkaisemista koska hän katsoi sen sisältävän liian intiimejä yksityiskohtia Kennedyjen elämästä. Kirjassa löytyi myös paljon kriittisiä kohtia, jotka olivat suunnattuja silloista presidenttiä Lyndon B. Johnsonia kohtaan. Asia eteni oikeuteen asti, jossa päästiin kuitenkin sopuun.
Manchesterin viimeinen teos oli hänen kesken jäänyt Churchill -trilogian kolmas osa. Kirjan viimeisteli toimittaja Paul Reid ja se ilmestyi 2012.
Elämä > Viimeiset vuodet

Manchester kärsi myöhemmällä iällä kahdesta vaikeasta sairauskohtauksesta, joiden jälkeen hän ei enää pystynyt kirjoittamaan. Hän kuoli vuonna 2004 kodissaan Middletownissa Connecticutin osavaltiossa.
Elämä > Perhesuhteet

Manchester oli naimisissa Julia Marshallin kanssa vuodesta 1948 tämän kuolemaan asti vuonna 1998. Heillä oli kolme lasta.
Suomennetut teokset

Presidentin kuolema: 20.-25. marraskuuta 1963.  (The Death of a President: November 20-November 25,1967)  Suomentanut Juhani Pietiläinen, Kari Sajavaara. Helsinki:  Tammi, 1967.
Aiheesta muualla

Henkilökuva Wesleyanin yliopiston sivuilla (Arkistoitu – Internet Archive) (englanniksi)
The Guardianin muistokirjoitus (englanniksi)
The Independentin muistokirjoitus (englanniksi)
New York Timesin muistokirjoitus (englanniksi)
The Telegraphin muistokirjoitus (englanniksi)
Washington Postin muistokirjoitus (englanniksi)
Ornithoscelida

| Ornithoscelida |
| --- | --- |
 Triceratopsin luuranko
 Myöhäistriaskausi - Nykyaika (Holoseeni) 231,4–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Kladi::  Ornithoscelida  Huxley, 1867
Alaryhmät
 †Linnunlantioiset (Ornithischia)  Teropodit (Theropoda) 
Infobox OKVirheellinen NIMI-arvo: 
Ornithoscelida on dinosaurusten ryhmä, joka sisältää linnunlantioiset ja teropodit. Nimen keksi alun perin Thomas Henry Huxley vuonna 1867 viitatakseen tietyntyyppisiin dinosauruksiin joilla on välipiirteitä lintujen ja primitiivisimpien matelijoiden välillä. Termi jätettiin pian pois käytöstä vallitsevan luokittelujärjestelmän takia, joka jakaa dinosaurukset kahteen pääryhmään: Saurischia ja Ornithischia.
Vuonna 2017 eräässä Matthew Baronin, David Normanin ja Paul Barrettin Nature-lehdessä julkaistussa tutkimuksessa esitettiin että teropodit olivat läheisempää sukua linnunlantioisille kuin sauropodomorfeille, joiden kanssa ne perinteisen näkemyksen mukaan muodostavat Saurischian. Baron kollegoineen käyttivät tilaisuutta muodostaakseen virallisen määritelmän Huxleyn vanhalle termille.
Kladogrammi

Kladogrammi alla näyttää Matthew Baronin kollegoineen kehittämän luokittelun dinosauruksista ja Ornithoscelidan aseman:
Oskar Reinhold Vilhelm von Konow

Oskar Reinhold Vilhelm von Konow (26. helmikuuta 1819 Porvoo – 27. joulukuuta 1891 Heinola) oli suomalainen aatelinen virka- ja  valtiopäivämies.
Von Konowin vanhemmat olivat maanviljelijä, varasotatuomari Anders Reinhold von Konow ja Johanna Vilhelmina Lukander ja puoliso vuodesta 1855 Sofia Amalia Malmström (k. 1905). Von Konow tuli ylioppilaaksi 1844.  Hän oli Yleisen revisionioikeuden ylimääräinen kopisti vuodesta 1850, kopisti vuodesta 1851, revisiokonttorin 2. reviisori vuodesta 1854 ja samalla Helsingin poliisikamarin notaari vuodesta 1860, ylisen Hollolan kihlakunnan henkikirjuri vuodesta 1864 ja Pirkkalan kihlakunnan kruununvouti 1882–1885. Von Konow toimi myös Heinolan Rauvolan virkatalon vuokraajana. Hän oli aatelissäädyssä valtiopäiväedustaja  1863–1864.
Omega SA

| Omega SA |
| --- | --- |
 Omegan logo
Yritysmuoto:  tytäryhtiö
Perustettu:  1848
Avainhenkilöt:  Raynald Aeschlimann
Kotipaikka:  Biel/Bienne, Sveitsi
Omistaja:  Swatch Group
Kotisivu:  www.omegawatches.com
Infobox OKVirheellinen NIMI-arvo: 
Omega Speedmaster, NASAn Apollo-lennoille valitsema "kuukello".
Omega SA on sveitsiläinen, vuonna 1848 perustettu luksus- ja arvokellojen valmistaja. Omegan Speedmaster professional -kello oli yhdysvaltalaisten astronauttien käyttämä kello ja ensimmäinen rannekello kuussa. Omegan Seamaster-kello on myös ollut James Bondin kellona elokuvissa.
Vuodesta 1998 Omega on kuulunut sveitsiläiseen Swatch Groupiin.
Historia

Vuonna 1848 23-vuotias Louis Brandt perusti La Chaux-de-Fondsiin taskukelloja valmistavan yrityksen.  Louis Brandt kuoli vuonna 1879, ja hänen kaksi poikaansa ottivat toiminnan haltuun.
Vuonna 1892 yritys valmisti ensimmäisen repeater-kellon. Vuonna 1909 Omegan kelloa käytettiin kansainvälisessä kuumailmapallorallissa, Gordon-Bennett Cupissa. Vuonna 1929 Omega valmisti ensimmäisen iskunkestävän kellon. Vuonna 1932 Omegan kelloa käytettiin ensimmäisen kerran olympialaisten virallisena ajanmittausvälineenä.
Kellojen arvo

Tampereella järjestettiin 18. maaliskuuta 2018 huutokauppa, jossa myytiin kaksi Omegan Speedmaster -rannekelloa. Ne olivat voittokelloja Pohjois-Päijänteen 10-vuotisjuhla-ajoista Jyväskylässä vuonna 1959, jolloin kellon arvo oli 40 000 markkaa. Kilpailun voittaneen Martti Mäkisen kello huudettiin 36 000 eurolla ja hänen kartturinsa Yrjö Paalasen kello huudettiin 43 000 eurolla.
Aiheesta muualla

Kuvia tai muita tiedostoja aiheesta Omega SA Wikimedia Commonsissa
Omegan kotisivut
Omega Swatch Groupin sivustolla
Oktjabrski (Permin aluepiiri)

Oktjabrski (ven. Октя́брьский) on kaupunkimainen taajama, kaupunkikunta ja Oktjabrskin piirin hallinnollinen keskus Permin aluepiirissä Venäjällä. Se sijaitsee Ufan vesistöön kuuluvan Tšad-joen rannalla 219 kilometriä Permistä kaakkoon. Taajaman kautta kulkee Kazanin ja Jekaterinburgin välinen rautatie (Tšadin asema). Asukkaita on 10 700 henkeä (vuonna 2009).
Paikkakunta on syntynyt 1900-luvun alussa rautatieaseman yhteyteen. Alun perin taajaman nimenä oli Tšad. Vuonna 1957 se sai nykyisen nimensä ja kaupunkimaisen taajaman statuksen.
Oktjabrskissa toimii suurkanala, elintarviketeollisuutta ja asfalttitehdas. Taajamassa on kaksi keskikoulua, ammattikoulu, musiikkikoulu, lasten luomistyön keskus, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Vperjod (”Eteenpäin”).